G-STAR 2014 งานเกมใหญ่ที่เกาหลี เกมเมอร์แห่ร่วมงานแน่นตลาดเกมมือถือลุกเป็นไฟ
ด้านหน้าของ ศูนย์ประชุม Bexco เมืองปูซาน ประเทศเกาหลีใต้,เก๋าเกมสัปดาห์นี้ ขอพาไปชมงาน G-STAR 2014 งานเกมสุดยิ่งใหญ่ เมื่อวันที่ 20 – 23 พ.ย.2557 ที่ผ่านมา ณ ศูนย์ประชุม Bexco เมืองปูซาน เกาหลีใต้ ภายใต้สโลแกน Game is not over โดยเกมเมอร์ร่วมงานล้นงาน ส่วนเกมมือถือมากันเพียบ,งานเกมสุดยิ่งใหญ่อย่าง G-STAR 2014 ก็ได้เวียนมาบรรจบกันอีกครั้งหนึ่งแล้ว โดยงานจัดขึ้นเมื่อวันที่ 20 – 23 พฤศจิกายน 2557 ที่ผ่านมา ณ ศูนย์ประชุม Bexco เมืองปูซาน ประเทศเกาหลีใต้ และในปีนี้ถือว่าเป็นการฉลองครบรอบ 10 ที่จัดงานกันมาอย่างต่อเนื่องอีกด้วย มีทั้งผู้พัฒนาเกมในเกาหลี ผู้ให้บริการ และค่ายเกมจากต่างประเทศเดินทางมาร่วมออกบูธในงานกันอย่างคับคั่งเช่นเคย G-STAR 2014 ถูกจัดขึ้นภายใต้สโลแกน Game is not over โดยในปีนี้มีจำนวน 536 บริษัทจาก 27 ประเทศเข้าร่วมและมีบูธจัดแสดงถึง 2,558 บูธเลยทีเดียว เจ้าใหญ่ๆ อย่าง NEXON, NCSoft, XLGames, Smilegate, Actoz soft และอื่นๆ อีกเพียบพร้อมใจกันนำเอาเกมใหม่ๆ มาเปิดตัวให้ได้เห็นและทดลองเล่นกันในงานนี้ ส่วนค่ายใหญ่หลายค่ายไม่ได้มาร่วมงาน เช่น Wemade ส่วน NHN ก็มาเล็กๆ เน้นเกมมือถือ,บรรยากาศในงานนั้นแน่นอนว่าเต็มไปด้วยเกมเมอร์เหมือนเช่นเคย เพราะปีนี้มีเกมใหม่อลังๆ มาเปิดตัวกันเยอะมาก นอกจากค่ายเกมในเกาหลีเองแล้วยังมีบูธของค่ายเกมระดับโลกอย่าง Sony Play Station, Microsoft Xbox One และ Blizzard รวมไปถึงค่ายเกมจากประเทศจีนเดินทางไปโชว์เกมใหม่ๆ ของตัวเองด้วยเช่นกัน ส่วนในเชิงธุรกิจเองก็มีผู้ให้บริการเกือบทั่วโลกเดินทางไปควานหาเกมเจ๋งๆ ไปเปิดให้บริการในประเทศของตัวเอง ซึ่งก็รวมถึงประเทศไทยของเราด้วยที่ดูเหมือนจะไปกันหลายเจ้ามาก แต่จะติดไม้ติดมือกลับมาหรือไม่ก็คงต้องตามดูกันต่อไป แต่สิ่งที่โดดเด่นที่สุดในงานกลับไม่ได้อยู่แค่เกมออนไลน์อีกต่อไปแล้ว เพราะกระแสของเกมมือถือสมาร์ทโฟนและแท็บแล็ตนั้นมาแรงมาก ซึ่งผู้พัฒนาเกมในเกาหลีเองก็หันมาเปิดตัวเกมมือถือกันเพียบเช่นกันในงานนี้ แถมหลายเกมก็มีกราฟิกอลังการงานสร้างอีกต่างหาก,NCSoft,ค่าย NCSoft จัดเต็มมากๆ กับงานนี้ มีการนำเกม Lineage Eternal ซึ่งเป็นภาคใหม่มาโชว์และให้แฟนๆ ได้ทดลองเล่นกันเป็นครั้งแรก แถมยังเปิดตัวเวอร์ชั่นมือถือของเกมนี้ไปพร้อมๆ กัน โดยจะเล่นผ่านระบบ Cloud Technology ทำให้กราฟิกต่างๆ นั้นแสดงผลเหมือนกับเวอร์ชั่นเกมออนไลน์ นอกจากนี้ ยังเปิดตัวเวอร์ชั่นมือถือของ Blad & Soul Mobile, Project HON, Master X Master, Pangya Mobile, Want Summoner, Aion Legions เรียกว่าขนเกมมือถือมาให้เห็นกันเพียบ,NEXON,ทางด้านของ NEXON ในปีนี้เซอร์ไพรส์แฟนๆ ด้วยการประกาศจับมือกับทีมพัฒนาเกม Tree of Savior เพื่อที่จะเป็นผู้ให้บริการในเกาหลีใต้ ซึ่งเกมนี้ถูกจับตามองจากทั่วโลกว่ามันคือ Ragnarok 2 ของจริงที่ทุกคนรอคอย นอกจากนี้ก็นำเอาเทรลเลอร์ใหม่ๆ ของ Maplestory 2, Ghost in the Shell Online, Sudden Attack 2, Arpiel ที่เปลี่ยนชื่อมาจาก Project AX, Peria Chronicles และ Closers มาให้ดูกันในงานนี้ ยังครับยังไม่พอ พี่แกเปิดตัวเกมมือถือด้วยอีก 6 เกมรวด ประกอบไปด้วย Mabinogi Duel, The Land of Wild: Durango, Preta, Gwanggaeto the Great, Legion of Heroes: Raid, Domination,Smilegate,เป็นค่ายที่ถือว่าเป็นม้ามืดที่สุดในงานนี้และมีคนแห่กันเข้าไปทดลองเกมกันอย่างแน่นบูธ เพราะได้เปิดตัวเกม Lost ARK ซึ่งเป็นแนวเดียวกับ Lineage Eternal แต่มีกราฟิกที่อลังการงานสร้างสุดๆ จนเกมเมอร์ต้องตะลึงไปกับความสวยงาม นอกจากนี้ยังมีการเปิดตัวเกมน่ารักๆ เลี้ยงลูกสุนัขอย่าง Project Puppy ด้วย,XLGames,ในส่วนของ XLGames เจ้าของผลงาน ArcheAge ที่ทุกคนรู้จักกันดีก็นำเอา Civilization Online เกมแนวสร้างเมืองชื่อดังที่ถูกพัฒนาเป็นเกมออนไลน์มาให้ได้เล่นกันซึ่งก็ได้รับความสนใจไม่น้อย,ทั้งนี้ ในโซนอื่นๆ ก็ยังมีเกมมือถืออีกหลายเกมมากมาเปิดให้ได้ทดลองกัน ตัวอย่างเช่น SimCity BuildIt, Heroes Genesis ที่สร้างด้วย Unreal Engine 4, Monster Chaser, Crazy Dragons ของค่าย Mgame เป็นต้น นอกจากนี้ ทาง Play Station ก็ขนเกม PS4 ใหม่ๆ มาให้เกมเมอร์เกาหลีได้ลอง ทางด้านค่าย Actoz soft ก็ขนเอา Final Fantasy XIV Online ซึ่งเตรียมจะเปิดให้บริการในเกาหลีมาออกบูธอย่างใหญ่เลยทีเดียว ส่วนใครที่ชอบเล่นพวกเกมกระดานก็มีพื้นที่ให้มานั่งเล่นด้วยเช่นกัน เรียกว่างาน G-STAR 2014 ในปีนี้มีทุกอย่างให้เกมเมอร์ได้สนุกกันอย่างครบครันมากๆ,สำหรับรายละเอียดจากในงาน G-STAR 2014 ที่นำมาให้ดูกันเป็นแค่ส่วนหนึ่งเท่านั้นนะครับ ยังมีอีกหลายเกมที่ไม่ได้กล่าวถึง ซึ่งปีนี้ก็คงต้องยกให้กับบรรดาเกมมือถือที่มาแรงสุดๆ ก็ได้แต่หวังว่าจะมีซักเกมสองเกมมาเปิดให้บ้านเราได้เล่นกันบ้างแค่นี้ก็ชื่นใจแล้ว…,######,LINKINBOY_Compgamer
เก๋าเกมสัปดาห์นี้ ขอพาไปชมงาน G-STAR 2014 งานเกมสุดยิ่งใหญ่ เมื่อวันที่ 20 – 23 พ.ย.2557 ที่ผ่านมา ณ ศูนย์ประชุม Bexco เมืองปูซาน เกาหลีใต้ ภายใต้สโลแกน Game is not over โดยเกมเมอร์ร่วมงานล้นงาน ส่วนเกมมือถือมากันเพียบ
G-STAR 2014,งานเกม,เกมออนไลน์,ปูซาน,เกาหลีใต้,เกมเมอร์,เกมมือถือ,NEXON,NCSoft,XLGames,Smilegate,Actoz soft,Sony Play Station,Microsoft Xbox One,Blizzard,พริตตี้,สาวเกาหลี,เก๋าเกม,LINKINBOY_Compgamer